**ZÁSADY ODMEŇOVANIA POSLANCOV**

**MESTSKÉHO ZASTUPITEĽSTVA**

**MESTA MEDZEV**

**ZMENA č.1**

**§ 1**

**ÚVODNÉ USTANOVENIA**

(1) Zásady odmeňovania poslancov mestského zastupiteľstva mesta Medzev boli schválené uznesením Mestského zastupiteľstva mesta Medzev č. 149/2020 dňa 28.12.2020 a nadobudli účinnosť dňa 01.01.2021.

**§ 2**

**PREDMET ZMENY č.1**

(1) Celé znenie §2 ods.(1) sa v celom rozsahu ruší a nahrádza sa nasledovným novým znením:

Poslancovi mestského zastupiteľstva mesta Medzev patrí odmena za účasť na zasadnutí orgánov mestského zastupiteľstva – avšak len v prípade splnenia podmienky účasti na celom zasadnutí včítane hlasovania – takto:

a) za účasť na zasadnutí mestského zastupiteľstva 50 EUR,

b) za účasť na pracovnej porade mestského zastupiteľstva 30 EUR,

c) za účasť na zasadnutí komisie mestského zastupiteľstva 30 EUR.

(2) Celé znenie §2 ods.(2) sa v celom rozsahu ruší a nahrádza sa nasledovným novým znením:

Poslancovi patrí odmena za výkon osobitných úloh:

a) vo výške 10 EUR za účasť na akciách Zboru pre občianke záležitosti

 (sobáš, občiansky pohreb).

(3) Celé znenie §3 ods.(1) sa v celom rozsahu ruší a nahrádza sa nasledovným novým znením:

Členovi komisie mestského zastupiteľstva, ktorý nie je poslanec patrí odmena za účasť na zasadnutí orgánov mestského zastupiteľstva avšak len v prípade splnenia podmienky účasti na celom zasadnutí včítane hlasovania takto:

a) za účasť členov alebo predsedov na zasadnutí komisie mestského zastupiteľstva 30 EUR.

**§ 3**

**ZÁVEREČNÉ USTANOVENIA**

(1) Zásady odmeňovania poslancov mestského zastupiteľstva mesta Medzev Zmena č.1 boli schválené uznesením Mestského zastupiteľstva mesta Medzev č. 126/2022 dňa 14.12.2022 a tvoria neoddeliteľnú súčasť Zásad odmeňovania poslancov mestského zastupiteľstva mesta Medzev.

(2) Zásady odmeňovania poslancov Mestského zastupiteľstva mesta Medzev po schválení Zmeny č.1 nadobúdajú účinnosť odo dňa 01.01.2023.

(3) Všetky ustanovenia Zásad odmeňovania poslancov mestského zastupiteľstva mesta Medzev nedotknuté touto Zmenou č.1 ostávajú aj naďalej v platnosti.

V Medzeve, dňa 15.12.2022

 ..............................................

 Ing. Mgr. Radoslav Gedeon

 primátor mesta